עוזיה צדוק

עוזיה צדוק (נולד בכ"ה באדר ה'תשס"ב, 8 במרץ 2002) הוא זמר ישראלי. זוכה העונה השלישית של תוכנית המציאות בית ספר למוסיקה.

ביוגרפיה

צדוק נולד ומתגורר ביישוב אבני חפץ שבשומרון. שמיני מבין 11 ילדים. למד בבית הספר ברקאי נווה מנחם שבקרני שומרון. את דרכו המוזיקלית החל בגיל אחת עשרה כאשר הוציא עם להקת ה"יאמאן סטייל" את הקאבר ל"יא מאמא" בהפקתו של יקיר ונה.

לאחר פרסומו לראשונה הוצג על ידי FDD פרודקשיין והמפיק דוד פדידה לקחו תחת חסותו והוציא איתו ב-2014 את האלבום הראשון "שומר ישראל" ובו 11 שירים, הבולטים שבהם: "כוכב מאיר" – על הרב עובדיה יוסף, שיר הנושא "שומר ישראל", שהולחן לשלושת הנערים החטופים, ו"הכל זה לטובה". האלבום זכה להצלחה רבה, ובמצעד שנתי של רדיו קול ברמה הוכתר כזמר השנה.

ב-2015 השתתף בתוכנית הריאליטי "בית הספר למוסיקה" ובלט עם ביצועיו לשירים "צל עץ תמר", "יא מאמא", "כשאת עצובה" ו"כשהלב בוכה", וזכה במקום הראשון. לאחר התוכנית הוציא שני סינגלים מהאלבום השני, "פסגות חייך", שכתב והלחין דורון מדלי, ו"תודה" שכתב והלחין איציק דדיה. הסינגל "פסגות חייך" קיבל את המקום הראשון במצעד ההשמעות הארצי.

ב-2016 הוציא אלבום DVD מתוך מופע ייחודי שנערך ברידינג 3 תל אביב.

ב-2018 הוציא שיר בשם "שיר ימיך".

ב-2019 סיים את הקשר המקצועי עם המפיק דוד פדידה והחל לעבוד עם המפיק יקיר ונה, אשר פרסם אותו לראשונה בשנת 2013.

באוקטובר 2020 הוציא את השיר "כנס ללב".

החל משנת הלימודים תשפ"א למד בישיבת ההסדר קרני שומרון ובאפריל 2022 התגייס לצה"ל.

דיסקוגרפיה

קישורים חיצוניים

 הודיה כריש–חזוני, צולם ביום חו"ל: עוזיה רוצה לכבוש את העולם, באתר nrg
 .
 בוקר ספורט עם עוזיה צדוק, באתר YouTube
 ראיון בערוץ 20 I עוזיה צדוק I חנוכה 2014 I נקודה של אור באתר YouTube
 מערכת תוכניות קשת, ראיון ראשון עם עוזיה: "החלום שלי זה להופיע על במות גדולות" באתר mako
 הזמיר מאבני חפץ, באתר ערוץ מאיר לילדים

הערות שוליים

אמני FDD
משתתפי בית ספר למוסיקה (תוכנית טלוויזיה)
זוכים בתוכניות מציאות ישראליות
זמרים השרים בעברית
זמרים חסידיים ישראלים
ילדי פלא ישראלים במוזיקה
זמרים חסידיים
מתנחלים
בוגרי ישיבת ההסדר קרני שומרון
ישראלים שנולדו ב-2002